**483/2015.(XII.10.) Kgy. sz. határozat**

1. A Közgyűlés a Haladás Labdarúgó Stadion és Multifunkcionális Sportcsarnok megvalósítása érdekében a Haladás Sportkomplexum Fejlesztő NKft.-vel 2015. október 22. napján kötött vagyonkezelési szerződés 13. pontját az alábbiak szerint módosítja:

„13. Sportközpont köteles az Ingatlant 2016. január 4. napján Vagyonkezelő részére jegyzőkönyv rögzítése mellett birtokba adni,azzal, hogy a Vagyonkezelő, a birtokbevétel napját legalább 10 nappal megelőzően a Sportközpont és az Önkormányzat részére is megküldött írásbeli értesítéssel jogosult a birtokbaadás lefolytatását egyoldalúan egy későbbi, az értesítésében dátum szerint, vagy más alkalmas módon meghatározott időpontra elhalasztani. Önkormányzat tájékoztatja Vagyonkezelőt, hogy a Sportközpont az Önkormányzat 100%-os tulajdonában álló társaság, amely az Önkormányzat utasításai szerint jár el. Önkormányzat a fentiekre tekintettel kijelenti és szavatolja, hogy Sportközpontot tájékoztatta a jelen szerződés szerinti kötelezettségeiről és Sportközpont a jelen szerződésbe foglalt kötelezettségeit teljesíti.”

1. A Közgyűlés felhatalmazza a polgármestert és az NKft. ügyvezetőjét a megállapodás aláírására.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

Dr. Szondy Szilvia, a Haladás Sportkomplexum Fejlesztő Nonprofit Nkft. ügyvezetője

Lakézi Gábor a Városüzemeltetési Osztály vezetője)

**Határidő**: a megállapodás aláírására: 2015. december 20.